kardosdrur/scandi-wiki huggingface dataset:
Slaget ved Clontarf

Slaget ved Clontarf fandt sted den 23. april (langfredag) 1014 ved Clontarf udenfor Dublin i Irland. Slaget stod mellem styrker fra Munster og Meath under ledelse af Brian Boru og Máel Sechnaill på den ene side, og styrker fra Leinster, Dublin, Orkney og Man på den anden. Det er en af de mest berømte begivenheder i irsk historie. I eftertiden er slaget ofte blevet fremstillet som et slag mellem en forenet irsk hær ledet af Brian mod en invaderende vikingehær og regnet som den begivenhed, som blev slutningen på vikingenes indflydelse i Irland.

Referencer

Literatur 
 Downham, Clare: The Battle of Clontarf in Irish History and Legend, History Ireland 13.5 (September/October 2005) 19-23, (University of Aberdeen)
 Ó Corraín, Donnchad: Vikings in Ireland and Scotland in the Ninth Century, Perita 1998

Clontarf
Clontarf
Irlands historie
Begivenheder i 1014
Første græske republik

Den første græske republik den almindelige betegnelse for det politiske system, der indførtes i Grækenland i 1827 og som varede frem til 1833.

Frihedskrigen 
Den græske frihedskrig startede i 1821. Under krigen blev de befriede områder styret af provisoriske regeringer.

I slutningen af 1820'erne besluttede grækerne, at landet skulle være en republik.

Præsidenter 
Den første græske republik fik to statsoverhoveder (guvernører): 
 1827 – 1831: Ioannis Kapodistrias, diplomat, premierminister for Korfu (1803 – 1807), russisk udenrigsminister (1816 – 1822).  
 1831 – 1832: Augustinos Kapodistrias, soldat, en yngre bror til Augustinos Kapodistrias.

Monarki 
Fra april 1832 til februar 1833 blev Grækenland styret af skiftende regeringsråd. Derefter blev landet et monarki under kong Otto 1. af Grækenland.

Grækenlands historie
Grækenlands politik
Grækere
1. division i ishockey 1999-2000

1. division i ishockey 1999-2000 var den næstbedste række i dansk ishockey i sæsonen 1999-2000.

Det bedste oprykningsberettigede hold, IC Gentofte, kvalificerede sig til Kvalifikation til Superisligaen 2000-01, hvor holdet sammen med de to dårligste hold fra Codan Ligaen spillede om én ledig plads i Codan Ligaen 2000-01.

Resultater og stillinger 

Elleve hold spillede en dobbeltturnering alle-mod-alle.

Kilder / eksterne henvisninger 
 PassionHockey - Championnat du Danemark 1999/2000

Noter 

1999-2000
Ishockey i 1999
Ishockey i 2000
Kvalifikation til Superisligaen 2000-01

Kvalifikationen til Codan Ligaen 2000-01 var en turnering, hvor tre hold spillede om to ledige pladser i Codan Ligaen 2000-01. Turneringen blev spillet i perioden 22. februar - 21. marts 2000, og den havde deltagelse af de to hold fra Codan Ligaen 1999-2000, der ikke kvalificerede sig til DM-kvartfinalerne, Herlev IK og Gladsaxe SF, samt det bedste oprykningsberettigede hold fra 1. division i ishockey 1999-2000, IC Gentofte.

Resultatet blev, at Herlev IK og Gladsaxe SF sikrede sig endnu en sæson i ligaen. Tre uger ingen starten på Codan Ligaen 2000-01 valgte eliteudvalget i Gladsaxe Skøjteløber-Forening imidlertid at trække holdet ud af ligaen.

Resultater 

De tre hold spillede en firedobbelt-turnering alle-mod-alle, hvilket gav 8 kampe til hvert hold. Den sidste kamp mellem IC Gentofte og Herlev IK blev imidlertid ikke spillet.

Kilder / eksterne henvisninger 
 PassionHockey - Championnat du Danemark 1999/2000

Noter 

Ishockey i 2000
Superisligaen
Anden græske republik

Den anden græske republik den almindelige betegnelse for det politiske system, der indførtes i Grækenland i 1924 og som varede frem til 1935.

Græsk-tyrkiske krig 
Efter at Grækenland havde tabt den Græsk-tyrkiske krig (1919 – 1922) blev kong Konstantin 1. afsat. Sønnen Georg 2. overtog regeringen, men han måtte give op allerede i december 1923. Republikken blev udråbt den 25. marts 1924.

Præsidenter 
Den anden græske republik fik tre præsidenter: 
 1924 – 1926: Pavlos Kountouriotis, flådeofficer 
 1926: Theodoros Pangalos (general)
 1926 – 1929: Pavlos Kountouriotis, anden gang
 1929 – 1935: Alexandros Zaimis, politiker

Monarki 
I 1935 blev republikken afskaffet ved et militærkup. Den 3. december 1935 vendte kong Georg 2. tilbage. 

Grækenlands historie 
Grækenlands politik
Grækere
Sankt Agathe

Sankt Agathe (født ca. 225, død ca. 251 i Catania, Sicilien) var en jomfru og en martyr som levede i 200-tallet i Catania på Sicilien. Hun dyrkes som en helgen indenfor den katolske kirke og er ammernes og vævernes skytshelgen. Hendes minde fejres 5. februar.

Eksterne henvisninger 

 "Here Followeth the Life of St. Agatha," fra Jacobus Voragine, The Golden Legend, tr. William Caxton.
 "Saint Agatha of Sicily" på Christian Iconography webside
 Butler, Alban. The Lives of the Fathers, Martyrs and Other Principal Saints, Vol. I, D. & J. Sadlier, & Company, 1864 

Helgener fra Italien
Ruhropstanden

Ruhropstanden, martsopstanden eller Ruhrkampen var optøjer, der blev organiseret af venstreorienterede arbejdere i Ruhrområdet i marts 1920. Oprøret opstod som reaktion på det højreorienterede Kappkup den 13. mars 1920, men satte sig også som mål at "erobre den politiske magt for at gennemføre Proletariatets diktatur". Mod den preussiske indenrigsminister Carl Severings vilje blev frikorpsene brugt, og det kom til heftige kampe med den nystiftede Rote Ruhrarmee, der med sine 100.000 mand i kontrollerede det meste af Ruhrområdet og Münsterland. Bielefeldaftalen som Severing havde fået i stand, førte kun delvis til at Ruhrarméen indstillede kampene.

Den 8. april marcherede tropper fra Reichswehr ind i Ruhrområdet og nedkæmpede oprøret under blodige kampe.

Litteratur 
 Vanguard of Nazism, Waite, Robert George Leeson, W. W. Norton & Company, 1. januar 1969, 

Weimarrepublikken
Tyskland i 1900-tallet
Ruhrområdet
Anarkisme
Begivenheder i 1920
Tredje græske republik

Den tredje græske republik den almindelige betegnelse for det politiske system, der blev indført i Grækenland i 1974. Grundloven er fra 1975.

Militærdiktaturet 
Den 21. april 1967 tog en junta under oberst Georgios Papadopoulos magten ved et militærkup (Oberstkuppet). Kong Konstantin 2. flygtede til Rom den 14. december 1967. 

Fra udlandet gjorde kong Konstantin krav på den græske trone. Den 29. juli 1973 holdt oberststyret en omtvistet folkeafstemning, hvor styret fik flertal for at afskaffe kongedømmet. 

Efter militærdiktaturets sammenbrud i august 1974 blev der holdt en ny folkeafstemning. Den 8. december 1974 stemte 69 procent af vælgerne ja til at afskaffe monarkiet. Dette banede vejen for grundloven af 1975. Denne lov er ændret i 1985 og i 2001.

Præsidenter 
Den tredje græske republik har haft følgende præsidenter: 
 1973 – 1974: Fedon Gizikis, officer, overgangspræsident
 1974 – 1975: Mikhail Stasinopoulos, forfatter og jurist
 1975 – 1980: Konstantinos Tsatsos, jurist og diplomat
 1980 – 1985: Konstantinos Karamanlis, 1. gang, politiker
 1985 – 1985: Ioannis Alevras, fungerende (20 dage), politiker
 1985 – 1990: Khristos Sartzetakis, jurist
 1990 – 1995: Konstantinos Karamanlis, 2. gang, politiker
 1995 – 2005: Konstantinos Stefanopoulos, jurist og politiker
 2005 – 2015: Karolos Papoulias
 2015 – 2020: Prokopis Pavlopoulos
 2020 – nu: Katerina Sakellaropoulou

Grækenlands historie
Grækenlands politik
Grækere
Hepstedt

Hepstedt er en kommune i Samtgemeinde Tarmstedt med knap 1.000 indbyggere (2013). Den ligger i den vestlige del af Landkreis Rotenburg (Wümme), i den nordlige del af den tyske delstat Niedersachsen. Samtgemeindens administration ligger i byen Tarmstedt.

Geografi 
Hepstedt ligger omkring 4 km nord for Tarmstedt, og i kommunen ligger det 22 hektar store naturschutzgebiet

Eksterne kilder/henvisninger 

 Om kommunen  på Samtgemeindens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Hancock

Hancock har flere betydninger:

Stednavne 
 Hancock, Iowa
 Hancock, Maine
 Hancock, Maryland
 Hancock, Massachusetts
 Hancock, Michigan
 Hancock, Minnesota
 Hancock, New Hampshire

Personer 
 Graham Hancock, britisk forfatter og journalist
 Herbie Hancock, amerikansk jazzmusiker
 John Hancock, amerikansk politiker
 Josh Hancock, amerikansk baseballspiller
 Tony Hancock, britisk komiker og skuespiller
 Winfield Scott Hancock, amerikansk officer

Se også 
 Thomas Hancock

Andet 
 Hancock Bryggerierne
 Hancock (film) fra 2008
 USS Hancock (CV-19), hangarskib
Griffith Park

Griffith Park er en stor bypark i den østlige del af Santa Monica Mountains, i Los Feliz ved Los Angeles. Med et areal på 17 km² (1,740 ha), er det en af de største byparker i Nordamerika og den næststørste kommunale park i Californien, næstefter Mission Trails Regional Park (på 23 km²) i San Diego.

Historie 

Parkens grundlægger er oberst Griffith J. Griffith, som i 1882 købte et stykke jord nær Los Angeles River, hvor han anlagde en strudsefarm. I 1896 besluttede han, at donere en del af dette land til byen Los Angeles for at anlægge en bypark. Flere donationer fandt sted i de følgende år, og parken udvidede sig til den størrelse som den har i dag. Ved sin død i 1919 efterlod han sig en fond, som med byen sørgede for opførelsen af et amfiteater Greek Theatre som åbnede i 1930 og et observatorium, Griffith Observatory, der åbnede i 1935.

Referencer

Eksterne henvisninger 

 Griffith Park på Los Angeles Department of Recreation & Parks'  webside
 Griffith Observatorys webside
 Greek Theatres webside

Parker i USA
Etableret i 1896
Bygninger, konstruktioner og anlæg i Los Angeles
Brasiliens håndboldlandshold (herrer)

Brasiliens håndboldlandshold repræsenterer Brasilien ved internationale mesterskaber.

Turneringer

Olympiske lege 
Barcelona 1992 – 12. plads
Atlanta 1996 – 11. plads
Athens 2004 – 10. plads
Beijing 2008 – 11. plads
Rio de Janeiro 2016 – 7. plads

Verdensmesterskab 
 Østtyskland 1958: 15.
 Island 1995: 24.
 Japan 1997: 24.
 Egypten 1999: 16.
 Frankrig 2001: 19.
 Portugal 2003: 22.
 Tunesien 2005: 19.
 Tyskland 2007: 19.
 Kroatien 2009: 21.
 Sverige 2011: 21.
 Spanien 2013: 13. plads 
 Qatar 2015: 16. plads 
 Frankrig 2017: 16. plads 
 Tyskland/Danmark 2019: 9. plads
 Egypten 2021: 18. plads
 Polen/Sverige 2023: 17. plads

Panamerikanske mesterskab 
1979 – 4.
1981 – 
1983 – 4.
1985 – 
1989 – 
1994 – 
1996 – 4.
1998 – 
2000 – 
2002 – 
2004 – 
2006 – 
2008 – 
2010 – 
2012 – 
2014 –

Panamerikanske lege 
Indianapolis 1987 – 
Havana 1991 – 
Buenos Aires 1995 – 
Winnipeg 1999 – 
Santo Domingo 2003 – 
Rio de Janeiro 2007 – 
Guadalajara 2011 –

Referencer 

Herrehåndboldlandshold
Håndboldlandshold (herrer)
Ökologisch-Demokratische Partei

Ökologisch-Demokratische Partei (ÖDP) er et tysk politisk parti, der blev stiftet i 1983. Det er efterfølger til partiet Grüne Aktion Zukunft, der blev stiftet i 1978 af Herbert Gruhl.

ÖDP er et midterparti. Partiets program lægger hovedvægten på miljøbeskyttelse og en kristeligdemokratisk familiepolitik, som bl.a. indebærer skepsis overfor abort.

Europa-Parlamentet 
Ved Europa-Parlamentsvalget i 2014 fik partiet indvalgt Klaus Buchner (født 1941 i München). Han var formand for ÖDP fra 2003 til 2010.

Klaus Buchner har tilsluttet sig Gruppen af De Grønne/Europæiske Frie Alliance, mens ÖDP er medlem af EUD (Europeans United for Democracy).

Politiske partier i Tyskland
Grønne partier
Partier repræsenteret i Europa-Parlamentet
Ceresbyen

Ceresbyen er et nyt bydelsområde i centrum af Aarhus på Vesterbro i den vestlige del af Midtbyen. Ceresbyen ligger hvor det gamle Ceres bryggeri var og er opkaldt efter bryggeriet. To af bryggeriets oprindelige bygninger fra 1800-tallet er bevaret. Det samme er dele af bryggeriets private have, som i dag er udbygget til en større offentlig park ved navn Cereshaven.

Projekter 
Ceresbyen blev bygget i perioden 2008 til 2018 og består af en blanding af boliger, erhvervsbyggeri og uddannelsesinstitutioner. Totalentreprenør for hele bydelen var firmaet A. Enggaard A/S, mens flere arkitektfirmaer med rod i Aarhus har stået for at tegne de forskellige byggerier. VIA University Colleges midtby-afdeling VIA Campus Aarhus C optager en stor del af den nye bydel, med i alt 48.000 m2 til 5.500 studerende og 500 ansatte. VIA Campus Aarhus C åbnede som det første færdige byggeri i området 1. juni 2015. Desuden er der i Ceresbyen anlagt boliger til 1.100 beboere, blandt andet i det 75 m høje Ceres Panorama med 130 lejligheder, som stod færdig i 2016. Der er tilknyttet 1.250 underjordiske P-pladser i området.

2.000 m2 af Ceresbyen er afsat til butiksliv og her er blandt andet en Føtex Food butik på 1.000 m2 og flere mindre butiks lejemål, herunder café og restaurant. Der er også en del kontorhuse i området som blandt andet benyttes af Niras (rådgivende ingeniørfirma) og en bank. Når Ceresbyen er fuldt udbygget, vil beboere, studerende og ansatte udgøre op mod 8.300 personer.

Større byggeprojekter i Ceresbyen inkluderer følgende:
 VIA Campus Aarhus C - Arkitema
 Ceres Panorama, 130 lejligheder, 75 meter, 20 etager - Schmidt Hammer Lassen Architects
 Ceres Park, 180 lejligheder, 6 etager - Schmidt Hammer Lassen Architects
 Lottrupgården, 135 lejligheder, 8 etager - SAHL Arkitekter
 Ceres Corner, 131 lejligheder, 7 etager - C.F. Møller Architects
 Bryggerhaven, 230 lejligheder, 6 etager - C.F. Møller Architects
 Ceres Hus. 66 lejligheder, 10 etager - Arkitema
 Ceres Plaza. 19.800 m2 fordelt på 14.000 m2 boliger, 5.800 kontor. To bolig tårne på 9 etager og kontor tårn på 8 etager - Arkitema

Galleri

Referencer

Eksterne henvisninger 

Kvarterer i Aarhus
Aarhus C
Latvijas Zemnieku savienība

Latvijas Zemnieku savienība (Den Lettiske Bondeunion, forkortet LZS) er et midterorienteret agrarparti i Letland.

LZS er både et historisk parti og et parti, som er udgået af Folkefronten. Partiet blev grundlagt i 1917, og det var et af landets mest indflydelsesrige partier i Mellemkrigstiden. 

Da Letland blev annekteret af Sovjetunionen i 1940 blev LZS forbudt. Partiet blev genoprettet i 1990. Siden 2002 har partiet vært en del af Zaļo un Zemnieku savienība (Unionen af Grønne og Bønder) sammen med Latvijas Zaļā Partija (Letlands Grønne Parti).

Præsidenterne Alberts Kviesis (1930–36), Kārlis Ulmanis (1936–40) og Guntis Ulmanis (1993–99) tilhørte Bondeunionen. 

Politiske partier i Letland
Etableret i 1917
Marnar Djurhuus

Marnar Djurhuus (født 1995, opvokset i Morskranes på Eysturoy) er en færøsk langdistanceløber, som løber for atletikklubben Treysti og for Færøerne. Guttorm Sørensen er hans træner. Han har sat flere færøske rekorder og bl.a. vundet DM for juniorer og vundet medaljer ved Island Games og Reykjavík International Games. Den 29. marts 2014 slog han en 25 år gammel færøsk rekord i halvmaraton, som Absalon Hansen havde sat, Djurhuus satte rekorden til halvmaraton i København, hvor han blev nummer 113 blandt over 25.000 løbere, Djurhuus løb med tiden 1.08.50. I januar 2015 sagde Marnar i et interview med aktuelt.fo, at han blev nødt til at melde afbud til Island Games 2015 i Jersey, da han havde problemer med ryggen.

Karriere

2010 
I september 2010 blev Marnar Djurhuus danmarksmester for juniorer i 3000 meter løb, han vandt med tiden 9.16,78. Ved samme stævne vandt han også sølv i 1500 meter løb. Han deltog i gruppen for drenge 14-15 år.

2011 
Djurhuus vandt bronze i 5000 meter til Island Games 2011 i Isle of Wight, da var han kun 16 år gammel. Han vandt også bronze i 5000 meter ved DMU med tiden 15:45.12 og i 3000 meter indendørs løb med tiden 8:57.35, han løb i gruppen for drenge 17 år.

2012 
I marts 2012 vandt han to guldmedaljer ved DM for juniorer i indendørs løb. Først vandt han i 3000 m med tiden 9:00.47 og derefter vandt han også guld i 1500 meter med tiden 4:17.21. Sjóvar kommune arrangerede velkomst for at hædre Djurhuus, efter at han var kommet hjem igen.

2013 
I januar 2013 deltog han i Reykjavík International Games, hvor han vandt bronze i 3000 meter indendørs løb med tiden 8:53.03, som var ny færøsk rekord.

Ved Island Games 2013 vandt han bronze i 10.000 meter løb med tiden 33:14.40 minutter og bronze i 5.000 meter løb med tiden 15.46,70 minutter.

I september 2013 vandt han Top Run løbet, som startede ved tankstationen i Kollafjørður (75 meter over havet) og endte oppe på fjeldet Sornfelli (680 meter over havet), en strækning på 9,8 km. Marnar Djurhuus vandt med tiden 43:04, som var ny færøsk rekord på strækningen. Det var  MIF (Mjørkadals Idræts Forening), som plejede at arrangere løbet, dengang de opholdt sig i Mjørkadalur, som blev nedlagt af det danske forsvar og senere blev brugt til detention i stedet. Efter at Mjørkadals Idræts Forening blev nedlagt, har den færøske atletik klub Bragdið arrangeret løbet.

2014 
I januar 2014 deltog Djurhuus ved Reykjavík International Games hvor han vandt sølv i 3000 meter indendørs løb med tiden 8:45, som var ny færøsk rekord.

1. mars 2014 vandt han DM guld i 3000 meter indendørs løb for juniorer i Skive. Han vandt med tiden 8 minutter og 49 sekund. Dagen efter, den 2. marts 2014 vandt han guld ved DM for juniorer i 1500 meter indendørs løb for drenge i aldersgruppen 18-19 ár med tiden 4.05.85, som var ny færøksk rekord.

World Half Maraton 2014 i København 
Nr. 113 med tiden 1.08.50, som var ny færøsk rekord, den gamle rekord var sat af Abslalon Hansen 25 år tidligere.

Referencer 

Atleter fra Færøerne
Langdistanceløbere fra Færøerne
Mellemdistanceløbere fra Færøerne
Bryrup Langsø

Bryrup Langsø er en sø syd for Bryrup i Silkeborg Kommune. Den har bl.a. tilløb fra nabosøen Karlsø mod sydøst, og den afvandes af Bryrup Å, som løber gennem Kvindsø og Kulsø, hvorfra den fortsætter som Lystrup Å til Salten Å.

I søen er der gedde, aborre, skalle, rudskalle, ål, rimte og få sandart.

Eksterne kilder/henvisninger 
 Danmarks Naturfredningsforening: Bryrup Langsø og Karlsø

Søer i Silkeborg Kommune
Lokaliteter i Silkeborg Kommune
Kourtney and Kim Take Miami

Kourtney and Kim Take Miami (tidigere kaldt Kourtney and Khloé Take Miami) er en amerikansk reality-tvserie. Den fik premiere på E! den 16. august 2009, lige da det det første af fjerde afsnit af Keeping Up with the Kardashian blev udsendt(på E!). Serien startede med at følge de to søstre Kourtney og Khloé Kardashian da de åbnede deres anden D-A-S-H butik i Miami, Florida. Fra den trejde sæson, overtog søsteren Kim Kardashian Khloés rolle, som havde andet i tankerne, bl.a. rod med hendes daværende mand.
Den tredje sæson begyndte at blive filmet i oktober 2012, og blev udsendt for første gang den 20. januar 2013.  

En webserie kom også op at kør i løbet af sæson 3, med titlen Lord Disick: Lifestyles of a Lord, seriens hovedemne er at Scott Disick informere seerne om hvordan man lever som en "konge". 

I de første to sæsoner, Courtney and Khloé Take Miami, fulgte søstrene Kourtney og Khloé Kardashian, da de havde fokus på at åbne en ny D-A-S-H butik i Miami, og en 'fullow-up' på deres to originale butik i Calabasas. Der hørte også et kig på Khloé's radioshow på Y100 kanalen, Khloé After Dark, hvor medværten var Terrence J, og den dag i dag lever af duoen. Den tredje sæson ser man Kim Kardashian som tilslutter sig Kourtney, hvor de finder et nyt sted til en D-A-S-H butik i Miami. Dette er den første Kardashian-relaterede serie som bliver offentliggjort efter fødslen af Kourtney og Scott Disicks datter Penelope.

Afsnit

Serieoversigt

Referencer

Eksterne henvisninger 
 
 

Amerikanske tv-serier fra 2000'erne
Amerikanske tv-serier fra 2010'erne
Realityshows fra USA
Tv-programmer fra E!
Stroganov-familien

Stroganov-familien ( eller Строгоновы) var en russisk familie, der med stor succes engagerede sig i handel, industri, ejendomme og som senere blev adlet.

Stroganov-familien var oprindeligt rige pomorhandelsmænd, de første tekster, der omtaler familien er fra Novgorod i slutningen af 1300-tallet. Fjodor Lukitsj Stroganov bosatte sig i Solvytjegodsk i 1400-tallet. I 1515 grundlagde familien under Anikej Stroganov et saltværk i byen, som sidenhen udviklede sig til en stor industri og indtægtskilde. I 1558 fik familien store ejendomme langs floderne Kama og Tjusovaja af zaren, Ivan den grusomme.

Eksterne henvisninger 

Adelsslægter fra Rusland
Rusland i 1500-tallet
Rusland i 1400-tallet
Harris Tweed

Harris Tweed er et Tweed-tekstil, der er blevet håndvævet på de Ydre Hebrider i Skotland af fåreuld, der også er spundet og farvet der. 

Harris Tweed er beskyttet af Harris Tweed Act fra 1993, der nøje beskriver de betingelser, hvorunder stoffet kan produceres.

Ægte Harris Tweed mærkes med Harris Tweed Orb Mark (med jordkuglen), når det er godkendt af Harris Tweed Authority, der er industriens styrende organ.

Harris Tweed laves af kardegarn, som ofte bearbejdes til twillvævning med sildebensmønster, men findes også i andre mønstre som prince-of-wales eller glen urquhart check. Stoffet bruges ofte til sportsjakker, men kan også bruges til egentligt jakkesæt.

Se også 
Donegal Tweed
Tweed

Referencer

Eksterne henvisninger 

Vævede tekstiler
Naturmaterialer
Skotland
Fredede fortidsminder i Guldborgsund Kommune

Denne liste over fredede fortidsminder i Guldborgsund Kommune er af performance-årsager delt i tre:

 Fredede fortidsminder i Guldborgsund Kommune (A-L)
 Fredede fortidsminder i Guldborgsund Kommune (M-O)
 Fredede fortidsminder i Guldborgsund Kommune (P-Å)

Listen bygger på data fra Kulturarvsstyrelsen.

Se også 
 Se også Fredede fortidsminder på Danmarks søterritorium for fortidsminder i vandet ud for kommunens kyst.
 Fredede bygninger i Guldborgsund Kommune

Kilder og eksterne henvisninger 

Guldborgsund Kommune
Guldborgsund Kommune
WikiProjekt Wiki Loves Monuments
Fredede fortidsminder i Guldborgsund Kommune (M-O)

Denne liste over fredede fortidsminder i Guldborgsund Kommune viser alle fredede fortidsminder i Guldborgsund Kommune med begyndelsesbogstaverne fra M til O. Listen bygger på data fra Kulturarvsstyrelsen.



M 

|}

N 

|}

Se også 
 Fredede fortidsminder i Guldborgsund Kommune (A-L)
 Fredede fortidsminder i Guldborgsund Kommune (P-Å)
 Se også Fredede fortidsminder på Danmarks søterritorium for fortidsminder i vandet ud for kommunens kyst.
 Fredede bygninger i Guldborgsund Kommune

Kilder og eksterne henvisninger 

Guldborgsund Kommune
Guldborgsund Kommune
WikiProjekt Wiki Loves Monuments
Naturpark Münden

Naturpark Münden ligger i Landkreis Göttingen, i den sydligste del af den tyske delstat Niedersachsen.

Den blev oprettet i 1959 og har et areal på 374 km². Den skovrige naturpark ligger ved østgrænsen til byen Kassel, og dermed ved grænsen til delstaten Hessen, og den omfatter den nordlige del af Kaufunger Wald, Bramwald og Dransfelder Stadtwald. Mod syd støder den til Naturpark Meißner-Kaufunger Wald. Det er et mittelgebirgelandskab med høje plateauer og store skovområder.

Bjerge 
I Naturpark Münden ligger disse bjerge og højdedrag – sorteret efter højde i meter over havet (m) :

Se også 
 Naturparker i Tyskland

Eksterne kilder/henvisninger 

 Naturpark Münden

Naturparker i Niedersachsen
Piotr Haczek

Piotr Haczek, født 26. januar 1977 i Żywiec, Województwo śląskie, Polen, er en polsk tidligere atletikudøver, to gange verdensmester i 4 x 400 meter og tidligere Dansk Atletik Forbunds sportschef.

Haczeks internationale resultater opnåede han med det polske stafethold på 4 x 400 meter løb, bl.a. ved VM 1999, hvor han sammen med Tomasz Czubak, Robert Mackowiak og Jacek Bocian udgjorde Polens VM-guldhold. Oprindeligt blev holdet toer, men da USAs Antonio Pettigrew dømtes for doping blev Polen guldvindere. Han vandt også VM guld på 4 x 400 meter indendørs 2001.

Individuelt  deltog han i OL 2000, hvor han blev elimineret i semifinalen på 400 meter.

Efter sin aktive karriere gennemgik Haczek en uddannelse som atletiktræner ved universitetet i Wrocław. Han var tidligere sportschef for det polske atletikforbund, træner for flere internationale atleter og har fra januar 2015 til 2018 været Dansk Atletik Forbunds sportschef.  

Piotr Haczek var bosat i Edinburgh, Skotland og flyttede sammen med sin familie til Danmark i marts måned 2015. Han var også bosat i Danmark i perioden 2004-2007, hvor han var  sprinttræner i Aalborg Atletik og Motion, bl.a.  for Jon Yde Bentsen og Jacob Fabricius Riis.

Personlige rekorder 
 100 meter: 10,58 (1998)
 200 meter: 20,97 (2000)
 400 meter: 45,43 (2000)

Kilder 
 Fakta på IAAF:s webbplats
 Dansk Atletik Forbund - Dansk Atletik Forbund har fundet sin sportschef

Sprintere fra Polen
Atletik i Danmark